GiliGold/VAD_KnessetCorpus huggingface dataset:
גילה גמליאל: בוועדת הכלכלה כבר סיימנו את הכול.
גילה גמליאל: שם לפחות הגעתי לפשרות.
שגית אפיק: אין הסתייגויות נוספות אבל אי אפשר להצביע על הפרק כי יש רביזיות.
ניסן סלומינסקי: אתם רוצים רביזיה ונצביע יותר מאוחר או שנצביע על זה?
יצחק כהן: בשעה 1:00.
שגית אפיק: אתם רוצים שזה ייכנס לרביזיות של 1:00.
ניסן סלומינסקי: ב-01:30.
שגית אפיק: עכשיו אנחנו ב-כ"א, הפחתת עיצומים כספיים.
ניסן סלומינסקי: אני מציע לפצל את זה.
שגית אפיק: סעיף 40, פסקאות 54, 55, 56, 57, 58, 59.
ניסן סלומינסקי: אני רוצה לפצל את זה.
ניסן סלומינסקי: לא דנים בזה.
שגית אפיק: אתה לא יכול להגיד כאן נושא חדש.
שגית אפיק: אין לך כאן נושא חדש.
ניסן סלומינסקי: מי בעד פיצול הסעיף?
ניסן סלומינסקי: הצבעה הנושא הזה פוצל.
מיכל בירן: טמיר הוציא את המתנדבים החמודים שלי שלומדים מדע המדינה ובאו לצפות בנו למרות שהם לא מפריעים.
טמיר כהן: זאת החלטה של יושב ראש הוועדה שאלה יהיו דיונים ללא משתתפים.
משה גפני: מיכל, למה להוציא אותם?
מיכל בירן: אני לא מבינה.
מיכל בירן: הם ישבו בשקט, לא דיברו עם אף אחד ורק צפו.
יעקב ליצמן: ניסן, עד מתי יושב ראש הכנסת אישר לקיים את הישיבה?
ניסן סלומינסקי: ללא הגבלה.
ניסן סלומינסקי: לא הגביל אותי, אבל אתה רואה שעדיין מתנהל משא ומתן.
ניסן סלומינסקי: אתה רואה שיש טלפונים.
ניסן סלומינסקי: אנחנו מתקדמים ומנסים להתקדם גם במשא ומתן.
יצחק כהן: הלוואי שהיינו מקבלים תוצאות כמו המתנחלים.
יצחק כהן: הלוואי.
ראובן ריבלין: פעם הימין, כל פעם שהיו מרגיזים אותו, היה אומר הקיבוצים.
ראובן ריבלין: לא אלה צודקים ולא אלה צודקים.
עיסאווי פריג': הם כאן עד שנגיע להבנות.
עיסאווי פריג': הם רוצים להגיע בבוקר להבנות.
יצחק כהן: ב-1 לאוגוסט התקציב לא עובר, בחירות והממשלה הולכת הביתה.
יצחק כהן: זאת המטרה.
אחמד טיבי: עד שהוא נבחר לכנסת.
ראובן ריבלין: היחיד שהיה לו את העוז לומר שאם אתם לא רוצים, נלך לבחירות – זה היה אריק שרון.
יצחק כהן: ואז הוא קבר 7,000 אנשים באדמה.
שגית אפיק: אנחנו מדלגים על כ"ב ועוברים ל-כ"ג.
גילה גמליאל: למה מדלגים על כ"ב?
שגית אפיק: אחרי שיקול דעת.
עיסאווי פריג': שקיפות.
עיסאווי פריג': למה אתם לוקחים אותנו בקלילות כזאת?
עיסאווי פריג': התחלנו בסעיף, בואו נמשיך בו.
ניסן סלומינסקי: אף פעם אנחנו לא הולכים לפי הסדר.
שגית אפיק: כ"ב מדבר על תיאום נקודות זיכוי.
יצחק כהן: זה הסטודנטים?
שגית אפיק: דחיית תיאום נקודות לזיכוי.
עיסאווי פריג': נקודת הזיכוי 218 שקלים.
עיסאווי פריג': לא רוצים לעדכן אותה.
עיסאווי פריג': שתישאר שחיקה.
שגית אפיק: התיאום ייעשה בשנה הבאה.
ניסן סלומינסקי: אני לא רוצה כרגע לדון בזה.
ניסן סלומינסקי: אני רוצה להתקדם לפי סדר מסוים.
שגית אפיק: כ"ג.
שגית אפיק: סעיף 42(א) שעניינו סעיף התחילה ביחס לסימן מס הכנסה.
שגית אפיק: הסעיף קובע שהתיקונים ביחס למס הכנסה יחולו על הכנסה שהופקה מיום תחילת החוק.
שגית אפיק: כלומר, מה-1 באוגוסט ואילך.
שגית אפיק: אין לסעיף הזה הסתייגויות ואפשר להצביע עליו.
אחמד טיבי: אני רוצה להציע הסתייגות.
אחמד טיבי: אני מבקש שתחילתו של החוק תהיה ב-1 בינואר 2015.
עיסאווי פריג': תנמק.
אחמד טיבי: הוא לוחץ עלי שזה יהיה 2016.
אחמד טיבי: צריך לגלות גמישות וללכת לקראת הממשלה.
עיסאווי פריג': ברביזיה מנמקים?
יצחק כהן: הרביזיה תהיה ב-1:30?
ניסן סלומינסקי: ב-2:00.
ראובן ריבלין: מתי הסעודה של התחלת הצום?
אחמד טיבי: ב-3:30.
אחמד טיבי: בין 3:30 ל-4:00.
שגית אפיק: עוברים ל-כ"ה.
גילה גמליאל: דילגנו גם על כ"ד?
שגית אפיק: דילגנו על כ"ד ועוברים ל-כ"ה.
שגית אפיק: מדובר בתיקונים שונים במס ערך מוסף.
שגית אפיק: התיקונים לא הובאו לדיון בוועדה.
ניסן סלומינסקי: לכן אנחנו נציע לפצל אותם.
שגית אפיק: סעיף 45, פסקאות (1), (4), (5), (8), (9) ו-(12).
שגית אפיק: מס ערך מוסף, פרק כ"ה.
יצחק כהן: מה זה כ"ד?
שגית אפיק: כ"ד זה מיסוי מקרקעין.
שגית אפיק: דילגנו עליו ונחזור אליו אחר כך.
ניסן סלומינסקי: מי בעד פיצול הנושא?
ניסן סלומינסקי: הצבעה הנושא פוצל.
שגית אפיק: עוברים ל-כ"ו.
שגית אפיק: העברת טובין לעסק הרשום באזור.
ראובן ריבלין: דנו על זה?
שגית אפיק: דנו על זה.
שגית אפיק: יש הסתייגות אחת אבל היא הסתייגות של יימחק, שהיא לא הסתייגות שמצביעים עליה.
שגית אפיק: לכן אפשר להצביע על הסעיף.
יעקב ליצמן: של מי ההסתייגות?
שגית אפיק: של קבוצת בל"ד וקבוצת העבודה.
עיסאווי פריג': תקראי בבקשה את הסעיף.
עיסאווי פריג': אני רוצה להסתייג עליו.
שלומית ארליך: הסעיף מדבר על טובין שמובלים לאזור לשטחי עזה ויריחו שילוו בחשבונית, במקום תעודת משלוח, שהוצאה בידי עוסק רשום.
עיסאווי פריג': אני מסתייג.
עיסאווי פריג': אני מבקש שתעודת משלוח תהיה מספיקה.
עיסאווי פריג': שלא יהיה צורך בחשבונית.
עיסאווי פריג': אני אתן דוגמה מהמציאות, איך הדברים מתבצעים.
יעקב ליצמן: האם גם אדוני מתכוון למלשינון?
עיסאווי פריג': לא, לגבי מלשינון סיכמנו שמקבלים 25 אחוזים.
עיסאווי פריג': אם הוא מהשטחים, אנחנו ניתן לו שלושים אחוזים.
יצחק כהן: ואם הוא מבקעא אל גרביה?
עיסאווי פריג': חברים, אני רוצה להסביר איך מתבצעת הפעילות העסקית בינינו לבין השטחים.
ניסן סלומינסקי: אתה מתכוון בינך לביני.
עיסאווי פריג': מה לעשות, אבל אתה קיבלת פטור מחשבונית.
עיסאווי פריג': יש חשבונית שנקראת חשבונית אוטונומיה.
עיסאווי פריג': יש שני סוגי חשבוניות, ירוקה וכחולה.
עיסאווי פריג': תושב השטחים או תושב ישראל שרוצה למכור סחורה לשטחים, מוציאים חשבונית וכשהוא מוסר את הסחורה, למשל באריאל ובכל מיני ישובים, היא לא נמכרה והוא צריך להחזיר את הסחורה.
יצחק כהן: קונסיגנציה.
עיסאווי פריג': הלך עליו.
עיסאווי פריג': הוא הוציא חשבונית, צריך להעביר את המס לרשות.
עיסאווי פריג': הוא אומר, החזרתי סחורה, אבל הלך עליך.
עיסאווי פריג': יצאה חשבונית, תשלם את המס שלה.
עיסאווי פריג': אני מציע שהחוק שחל עלי כישראלי בתוך המדינה, למה שלא יחול על שכני?
עיסאווי פריג': למה הוא צריך לשלם את המס בכל מקרה?
עיסאווי פריג': עצם העובדה שהסחורה עברה את המחסום והחשבונית יצאה, אתה חייב לשלם את המס בהתחשבנות.
עיסאווי פריג': כשאני לוקח מפתח תקווה לתל אביב, יש לי תעודת משלוח, יש לי 14 ימים להוציא את החשבונית.
עיסאווי פריג': מה שמגיע לי, לא מגיע לשכן?
עיסאווי פריג': בגלל שזה שטח כבוש?
יצחק כהן: משוחרר.
ניסן סלומינסקי: אם אני הבנתי נכון, כל הנושא היה כדי לכוון את כולם דרך המעברים כדי שתהיה על זה שליטה, גם שליטה מסחרית וגם שליטה ברמות אחרות.
ניסן סלומינסקי: מטרת הנושא הזה היא כדי לנווט את כולם למעברים, כדי שתהיה על זה שליטה גם כלכלית וגם שליטה ברמות אחרות.
עיסאווי פריג': השליטה קיימת.
ניסן סלומינסקי: היום כשלא צריך את החותמות האלה, הם עוברים גם שלא דרך המעברים ואין שליטה על הנושא.
עיסאווי פריג': החשבונות הזאת היא כמו שיק.
ניסן סלומינסקי: זה לא הוויכוח.
ניסן סלומינסקי: את הדיון עשינו כשדנו בנושא.
ניסן סלומינסקי: אני רק הזכרתי לאנשים.
ניסן סלומינסקי: ה צ ב ע ה בעד – 5 ההסתייגות לא התקבלה.
יצחק כהן: הרביזיה תהיה ב-03:10.
שגית אפיק: יש עדיין בשעה 02:00.
שגית אפיק: אנחנו עדיין יכולים להצביע ב-02:00.
שגית אפיק: יש לך קבוצת רביזיות לשעה 01:00.
שגית אפיק: אתה רוצה שנעשה אותן?
שגית אפיק: אי אפשר להצביע על הסעיף הזה.
שגית אפיק: אנחנו נעבור לרביזיות.
שגית אפיק: אנחנו מצביעים על הרביזיות.
משה גפני: תעשו הפסקה עד הבוקר.
משה גפני: הצוות לא יכול לעבוד ברצף כזה.
מיכל בירן: זאת הפרת זכויות עובדים.
משה גפני: איפה נציגת ההסתדרות שהייתה כאן קודם?
ניסן סלומינסקי: אני לא אעשה הפסקה עד הבוקר.
ניסן סלומינסקי: לא נגמור את זה עד שבת.
ניסן סלומינסקי: אתה רוצה לעבוד בשבת?
ניסן סלומינסקי: לא נגמור מחר.
ניסן סלומינסקי: לפי הקצב הזה, לא נגמור מחר.
ניסן סלומינסקי: נצטרך לעבוד הלילה, מחר ומחר בלילה, אבל אז נגמור.
אראל מרגלית: יכול להיות שייפול קצת שכל.
ניסן סלומינסקי: אל תדאג, יש לנו מספיק נושאים שמשותפים לכולם.
ניסן סלומינסקי: כל הנושא של הלבנת הון, אני חושב שהוא מקובל על כולם.
יעקב ליצמן: יש הלבנת הון, יש הלבנה בין אדם לחברו, יש הלבנה של כל מיני דברים אחרים.
יעקב ליצמן: מה שקורה כאן, אני חושב שיש כאן אדם ששם פס על כל הוועדה ולא מעניין אותו מה אנחנו אומרים.
ניסן סלומינסקי: עכשיו אתה עושה הלבנת פני אדם שלא נמצא כאן.
יעקב ליצמן: הוא לא אדם.
יעקב ליצמן: הוא בסך הכול פייסבוק.
ניסן סלומינסקי: על קמצא ובר קמצא העונש לא היה על קמצא ובר קמצא אלא היה על תלמידי החכמים שישבו מסביב ושתקו.
עיסאווי פריג': הרב ליצמן, כל חברות מתחילה במריבה.
עיסאווי פריג': אתה ושר האוצר תהיו חברים טובים.
עיסאווי פריג': אין לי ספק בכך.
יעקב ליצמן: אתה טועה בי.
יעקב ליצמן: הדבר היחיד שיש לי משותף אתו, אלה ראשי התיבות של השם שלנו, י"ל.
שגית אפיק: העלאת שיעורי המס על הגרלות והימורים.
שגית אפיק: יש רביזיה על ההסתייגות של הקבוצה שהוסברה על ידי חברת הכנסת מיכל בירן, בשם סתיו שפיר.
שגית אפיק: אם הכנסתך נמוכה מחצי מיליון, הקנס יהיה 25 אחוזים.
שגית אפיק: אתה יכול להצביע על סעיף 40(45).
ניסן סלומינסקי: מי בעד אישור סעיף 40(45) לפי הצעת הוועדה?
ניסן סלומינסקי: אנשי הקואליציה, לא להירדם.
ניסן סלומינסקי: הצבעה הסעיף התקבל כהחלטת הוועדה.
גילה גמליאל: כלפה עם אפשטיין מנסים להגיע להבנות.
עיסאווי פריג': מעניין איזו עסקה מתבשלת.
יעקב ליצמן: האם אדוני בדק מי מצביע?
טמיר כהן: כל הזמן.
יעקב ליצמן: יש אנשים חדשים שלא היו בדיונים.
שגית אפיק: רביזיה לגבי דיווח וקנס גירעון, לדברי חבר הכנסת ליצמן – מלשינון.
שגית אפיק: רביזיה על נפילתה של ההסתייגות של בל"ד לשנות את השיעורים, 50-65 אחוזים, 30-40 אחוזים.
עיסאווי פריג': ליריב יש זכות הצבעה?
עיסאווי פריג': אתם כבר ארבעה מהליכוד ביתנו.
יריב לוין: יש לנו ארבעה חברים.
ראובן ריבלין: במקום רוברט אילטוב.
שגית אפיק: רביזיה של חבר הכנסת פריג' להוריד את ההחמרות שנקבעו לגבי קנס גירעון.
שגית אפיק: רביזיה להסתייגות של גפני, קנס גירעון במיסוי מקרקעין.
ניסן סלומינסקי: מי בעד קבלת הרביזיה של גפני?
שגית אפיק: יש כאן כמה תיקוני נוסח.
שגית אפיק: אתה יכול להצביע על סעיף 40 פסקאות (47), (51), (52), (53), (61) וסעיף 42 כנוסח הוועדה.
שגית אפיק: זאת הצבעה על נוסח הוועדה.
ניסן סלומינסקי: הצבעה הסעיף – התקבל כנוסח הוועדה.
שגית אפיק: קנס גירעון בחוק מיסוי מקרקעין.
שגית אפיק: סעיף 43(17).
שגית אפיק: תצביע על זה.
ניסן סלומינסקי: מי בעד אישור הסעיף כנוסח הוועדה?
ניסן סלומינסקי: הצבעה סעיף 43(17) – אושר כנוסח הוועדה.
שגית אפיק: סעיף 45, פסקאות (2), (3), (6) ו-(7).
שגית אפיק: בפסקה (7) יש תיקון, במקום פקיד שומה, זה צריך להיות מנהל רשות המסים, ובהמשך יש הפניה לסעיף 67(ה) וצריכה להיות הפניה ---
שגית אפיק: אנחנו בקנס גירעון בחוק המע"מ, עמוד אחד לפני האחרון, פרק כ'.
עיסאווי פריג': אבל לא היה דיון.
שגית אפיק: היה דיון.
עיסאווי פריג': שיניתם את זה, ממנהל רשות המסים – שמתם מנהל.
ראובן ריבלין: תוך כדי דיון.
עיסאווי פריג': אבל לא התקיים דיון.
שגית אפיק: יש הגדרה למנהל בחוק המע"מ ולא צריך לומר שוב.
עיסאווי פריג': מנהל רשות המסים הוא מנהל מע"מ ומנהל מס הכנסה.
יצחק כהן: זה בהחלט נושא חדש.
שגית אפיק: בפסקה (1) זה צריך להיות 67ה או 67א(ח).
שגית אפיק: בפסקה (10) צריך למחוק את המלים "המילה תקופתית תימחק".
עיסאווי פריג': מנהל, זה לא נושא חדש?
ניסן סלומינסקי: זאת הגדרה שקיימת בחוק.
אחמד טיבי: זה בסדר.
שגית אפיק: בפסקה (9), אני מקריאה את ההגדרה של גירעון:
שגית אפיק: הסכום שבו המס שאדם חייב בו לפי שומה עודף על המס שהוא חייב בו על פי דוח שהוגש לפי פרק י"א או סכום המס שנקבע לפי סעיף 76 אם לא הגיש דוח כאמור לפי העניין.
שגית אפיק: אתה יכול להצביע על סעיף 45.
ניסן סלומינסקי: אנחנו מצביעים על סעיף 45 לפי הנוסח שהוקרא.
ניסן סלומינסקי: הצבעה סעיף 45 – אושר.
שגית אפיק: אתה יכול להצביע על סעיף 46, שזאת התחילה של קנס הגירעון.
יצחק כהן: היו רביזיות?
יצחק כהן: אפשר להגיש רביזיה.
עיסאווי פריג': בסעיף 45 בהתחלה עשינו פיצול.
שגית אפיק: לא, ל-40 עד 54.
עיסאווי פריג': על סעיף 45 נעשה פיצול ולא התקיים עליו דיון.
ניסן סלומינסקי: סעיף 45(1).
שלומית ארליך: זה 45(2).
ניסן סלומינסקי: אנחנו מצביעים על סעיף 46 כנוסח הוועדה.
ניסן סלומינסקי: הצבעה סעיף 46 – אושר כנוסח הוועדה.
יעקב ליצמן: שגית, אפשר רביזיה?
יעקב ליצמן: נושא חדש?
עיסאווי פריג': נושא חדש.
יעקב ליצמן: מזמן לא עשינו.
ניסן סלומינסקי: על מה התייעצות סיעתית?
אחמד טיבי: אנחנו מודיעים שעוד מעט תהיה לנו התייעצות סיעתית.
יצחק כהן: היכון להתייעצות סיעתית.
מיכל בירן: אנחנו מרגישים את הדחף של ההתייעצות.
ניסן סלומינסקי: כשאייל יגיע, נעבור לחברה משפחתית כי הוא ביקש להיות נוכח.
גילה גמליאל: זה מוגזם.
גילה גמליאל: את ההתייעצות שלהם, שלא יעשו אותה על חשבון הזמן.
ניסן סלומינסקי: מה מפריע שנתחיל נושא אחר עכשיו?
גילה גמליאל: זה מפריע לי כי אני רוצה שהנושא הזה יעלה.
ניסן סלומינסקי: תאמיני לי שהוא יעלה.
ניסן סלומינסקי: לא נסיים בלעדיו.
גילה גמליאל: נמצא כאן המחליף שלו.
גילה גמליאל: ממילא הוא עוזב בסוף החודש.
משה גפני: אי אפשר לעשות דבר כזה לעובדים.
משה גפני: זאת בושה לכנסת.
יצחק כהן: יש לך אישור?
ניסן סלומינסקי: יש לי.
יצחק כהן: מי ישלם?
עיסאווי פריג': אנחנו בוגדים בבוחרים שלנו כשליחי ציבור.
ניסן סלומינסקי: איזו דאגה.
ניסן סלומינסקי: אם הייתה דאגה, היינו מזמן מסיימים את הישיבה.
משה גפני: אנחנו מוכנים.
ניסן סלומינסקי: אתה רואה שלא.
משה גפני: עוד הפעם אנחנו?
ניסן סלומינסקי: אתה מתלה את זה במשהו.
משה גפני: אני לא מתלה בשום דבר.
ניסן סלומינסקי: אבל מה אני יכול לעשות.
משה גפני: הכוח בידיים שלך.
משה גפני: אי אפשר להחזיק כך עובדים.
יצחק כהן: ניסן, אולי אתה רוצה שנלך ואתה תעשה מה שאתה רוצה?
ניסן סלומינסקי: אני אמרתי לכם ללכת?
ניסן סלומינסקי: אני באתי בטענות?
ניסן סלומינסקי: אתם באים ואומרים לרחם על העובדים, אז תרחמו עליהם.
מיכל בירן: נמצאות כאן שתי נשים הרות.
מיכל בירן: אתה מכיר את המשחק סולמות וחבלים?
מיכל בירן: אנחנו כל הזמן סולמות וחבלים, סולמות וחבלים, וכלום לא לוקחים.
ניסן סלומינסקי: בואי נתחיל.
עיסאווי פריג': שגית, אם את לא יכולה להמשיך, נמשיך מחר.
משה גפני: החברה המשפחתית, זה נושא חדש?
משה גפני: את לא יכולה לעשות שהוא יהיה חדש?
יצחק כהן: שגית, אפשר לבקש התייעצות סיעתית?
ניסן סלומינסקי: הפסקה חמש דקות.
עיסאווי פריג': אני מציע שנסיים את הישיבה ונתחיל אותה בשעה 10:00 בבוקר.
יעקב ליצמן: זאת התעללות בעובדים.
גילה גמליאל: צר לי, אבל אני מסכימה אתכם לגמרי.
גילה גמליאל: יכולתם לפתור את הבעיה עם האופוזיציה בשתי דקות, אם לא הייתם ראוותנים לקרדיט אישי, כל אחד.
גילה גמליאל: אם לא הייתם גרגרנים.
ניסן סלומינסקי: ההתייעצות הסיעתית הסתיימה.
ראובן ריבלין: אם לא תעמוד על הזמן, כל הפסקה כזאת תימשך עוד חצי שעה.
ניסן סלומינסקי: אנחנו עומדים על הזמן ועוצרים גם להתייעצויות אמיתיות.
ניסן סלומינסקי: חברה משפחתית ומיד לאחר מכן יהיה הנושא של הסטודנטים.
יעקב ליצמן: מפצלים את זה?
בועז טופורובסקי: לדעתי הסטודנטים זה נושא חדש.
יעקב ליצמן: אני מסכים.
שגית אפיק: פרק ט', חברה משפחתית.
ניסן סלומינסקי: סעיף 40(16).
שגית אפיק: הסתייגות אחת לחברה משפחתית.
אראל מרגלית: שגית, תרענני את הזיכרון לגבי חברה משפחתית.
אייל לב ארי: בגדול, מדובר בחברה ככל חברה אחרת, היא התאגדה כחברה.
אייל לב ארי: מבחינת המיסוי יש נישום אחד שנרשם כנישום מייצג, מעבר לתנאים של קרבה משפחתית בין כל בעלי המניות כתנאי לכך שהחברה תיחשב לחברה משפחתית.
ניסן סלומינסקי: בגלל היותה משפחתית, יש נישום אחד.
אייל לב ארי: הנישום המייצג הוא זה שמבחינת מס הכנסה חב במס לפי שיעור ההכנסה שלו.
שגית אפיק: יש הסתייגות אחת.
שגית אפיק: ההסתייגות מדברת על כך שהתחילה של זה תהיה במקום ב-1 בינואר 2014 – ב-1 בינואר 2015.
ראובן ריבלין: של מי ההסתייגות?
שגית אפיק: של הקבוצה.
ראובן ריבלין: אראל, זאת ההסתייגות שלכם.
מיכל בירן: אפשר לנמק אותה?
אראל מרגלית: אבל שגית, תסבירי לי מה היה לפני כן.
ניסן סלומינסקי: ההסתייגות היא רק על תאריך התחולה.
מיכל בירן: לדחות בשנה.
אראל מרגלית: זה אומר לקחת יותר מס?
אייל לב ארי: כפי שהוסבר, הופסקה היכולת לעבור אחת לתקופה מחברה משפחתית לחברה רגילה ןלהיפך כדי למנוע תכנוני מס.
ראובן ריבלין: יש להם שיקול דעת שהם יכולים להפעיל אותו.
ראובן ריבלין: נתנו להם תאריך, עד אז יוכלו להחליט אם הם רוצים לעבור מחברה משפחתית לחברה רגילה.
מיכל בירן: אני רוצה לנמק את ההסתייגות.
מיכל בירן: אני חושבת שההמשגה וההקשר של חברות משפחתיות שהיו תמיד אבן מאבני הבסיס של הכלכלה הישראלית בהרבה מאוד מקומות, אני חושבת שההיעלמות שלהן היא מראה את היעלמות העסקים הקטנים בהם אתה מכיר את מי שמוכר לך במכולת.
מיכל בירן: ברור שכחלק מההיעלמות של זה, אלה אנשים שימשיכו להשתמש בזה כאיזשהו משחק במסים ובסך הכול אני מברכת על היוזמה אבל נראה לי שכשעושים שינוי כזה גדול, מן הראוי לאפשר לאותן אלה שהן באמת חברות משפחתיות לעשות התייעצות משפחתית ולתת להן עוד שנה כדי שיוכלו לשנות את הנדרש.
מיכל בירן: נראה לי שזה אך מתבקש.
ניסן סלומינסקי: ה צ ב ע ה בעד – 6 נגד – 9
מיכל בירן: הלב נשבר מההחלטה השרירותית הזאת.
אייל לב ארי: פרק ט', סעיף 40(16)(א)(1), תיקון נוסח ראשון, ברישא, במקום "הכנסה חייבת של החברה" זה יהיה "במקום הכנסתה החייבת".
אייל לב ארי: בשורה השלישית, במקום "והפסדים של חברה תושבת ישראל שהתאגדה בישראל", יימחקו המלים "של חברה תושבת ישראל שהתאגדה בישראל".
אראל מרגלית: שגית, תסבירי.
שגית אפיק: את תיקוני הנוסח?
שגית אפיק: אלה תיקוני נוסח מקלים.
שגית אפיק: הבוקר פנו אלינו בטענה שנוצר עיוות בהוראת השעה.
שגית אפיק: נאמר שנוסח הוראת המעבר עלול ליצור מצב שבו יוטל מיסוי של 110 אחוזים על חברות משפחתיות בתקופה הזאת.
שגית אפיק: אם אתה יכול להפריך את זה.
שגית אפיק: זה מופיע בכחול.
שגית אפיק: הבוקר הייתה פנייה ונאמר שהנוסח יוצר מצב אבסורדי לטענת הפונים.
שגית אפיק: זה לא נושא חדש אלא זה אותו נושא.
שגית אפיק: אנחנו רק רוצים תשובה לפרוטוקול כדי לוודא שזה לא כך.
יצחק כהן: בחברה משפחתית עשינו התייעצות סיעתית?
ניסן סלומינסקי: לפני כמה דקות.
מיכל בירן: היא לא הייתה על חברה משפחתית.
שגית אפיק: זה היה על חברה משפחתית.
משה גפני: מה שהוא מסביר עכשיו, במה זה שונה מהכחול?
שגית אפיק: הוא יסביר מדוע הוראת המעבר היא סבורה.
משה גפני: אני שואל במה זה שונה מהכחול.
ניסן סלומינסקי: מישהו אמר שהוא חושש שאולי זה יגרום למיסוי גבוה יותר.
ניסן סלומינסקי: כשהנושא נבדק, התברר שלא כך הוא.
ניסן סלומינסקי: אם זה לא מעניין, אפשר לדלג על זה.
יצחק כהן: רוצים לשמוע.
משה אשר: כמו שאמרנו, במעבר מחברה רגילה לחברה משפחתית אנחנו לא גובים את המס בנקודת המעבר, כאשר מדובר בנכסים שנמצאים בחברה הרגילה אלא מחכים לנקודה בה החברה המשפחתית תמכור את הנכסים.
משה אשר: בסיטואציה הזאת, מכיוון שערב היותה של החברה חברה משפחתית, מי שמחזיק בה הם יחידים כי למחרת הם צריכים להיות גם יחידים וגם בני אותה משפחה אחת כדי שיוכלו להיחשב לחברה משפחתית.
משה אשר: לכן אין את המצב שמתואר כאן כאילו מוחזקת החברה הרגילה כחברה שהיא בבעלות חברות אלא כולם בבעלות יחידים במועד המעבר.
משה אשר: לכן אין את הבעיה שמוצגת כאן כאילו שיעור המס שלהם הוא מס עודף מעבר למיסוי הדו שלבי הרגיל.
משה אשר: לכן ההערה היא לא נכונה.
שגית אפיק: אתה לא יכול להצביע על הסעיף כי יש רביזיה.
מיכל בירן: חשוב שיינתן לי הזמן לעשות לובי ושלא תהיה הצבעה.
ראובן ריבלין: ודאי, לפחות עוד שעה.
מיכל בירן: בועז כמעט השתכנע.
ניסן סלומינסקי: אנחנו עוברים לנושא הסטודנטים.
שגית אפיק: פרק ח'.
ניסן סלומינסקי: נקודת זיכוי למסיימי תואר.
משה גפני: נושא חדש.
עיסאווי פריג': שגית, זה נופל בהגדרת נושא חדש?
בועז טופורובסקי: דנו בדיוק בסעיפים האלה.
משה גפני: ועדת כנסת.
ניסן סלומינסקי: נשאל את הייעוץ המשפטי.
משה גפני: מה הייעוץ המשפטי קשור לעניין?
יצחק כהן: בשם הקבוצה אני רוצה התייעצות סיעתית.
שגית אפיק: למה זה נושא חדש?
משה גפני: כי לפי מה שהיה בכחול, זה היה מבוטל לגמרי ועכשיו מכניסים שנה.
ניסן סלומינסקי: אז למה זה נושא חדש?
משה גפני: כי זה לא היה בכחול.
משה גפני: אני הצבעתי בכחול על מה שהצבעתי בגלל שהיה משהו אחר.
ניסן סלומינסקי: אפילו שגית צוחקת.
משה גפני: הצחוק לא רלוונטי לעניין הזה.
ניסן סלומינסקי: אתה לימדת אותי, לפני שנכנסתי שכל אשר תאמר אליך שרה, שמע בקולה.
גילה גמליאל: אז למה אתה לא שומע לי?
משה גפני: אתה יכול לדון על מה שהיה בכחול.
גילה גמליאל: אני אמרתי לכם בתחילת הדרך לגבי הגזרות שלא יעברו.
גילה גמליאל: לקח לכם חודש ומשהו להבין את זה.
גילה גמליאל: עכשיו אני אומרת לכם כבר מספר שעות שתגיעו עם האופוזיציה להסכמה בעניין הזה שדיברנו עליו ואחר כך תעשו את זה, אבל עוד חמש שעות.
גילה גמליאל: כדאי שתפנימו כבר מעכשיו.
יצחק כהן: אני מבקש התייעצות סיעתית על הפרק הזה.
גילה גמליאל: אני מוכנה שמעכשיו אתה ועופר תיקחו את הקרדיט להסכמה.
ניסן סלומינסקי: אנחנו מחדשים את ישיבת הוועדה.
אחמד טיבי: אדוני היושב ראש, ההתייעצות הסיעתית הסתיימה.
ניסן סלומינסקי: אתה רוצה למסור תוצאות?
אחמד טיבי: לא בשלב זה.
יעקב ליצמן: הוחלט נושא חדש.
ניסן סלומינסקי: אנחנו מעלים את הנושא של הסטודנטים.
יצחק כהן: יש הסתייגות של הקבוצה.
שגית אפיק: אתם עומדים על ההסתייגות?
יצחק כהן: אנחנו רוצים שהסטודנטים לא ייפגעו.
יצחק כהן: אנחנו רוצים שהמצב הקיים יישאר.
יצחק כהן: אל תבגדו בסטודנטים.
יצחק כהן: אל תפגעו בסטודנטים.
יצחק כהן: לא רוצים שהסטודנטים ייפגעו.
יצחק כהן: המצב הקיים הוא טוב ואנחנו רוצים שהוא יימשך.
ניסן סלומינסקי: נצביע על הכחול.
גילה גמליאל: אני לא מצביעה על הכחול.
גילה גמליאל: תחלמו בלילה.
גילה גמליאל: בואו נראה את בועז טופורובסקי מצביע על הכחול.
ניסן סלומינסקי: הוא יצביע.
גילה גמליאל: יריב, אין מצב שמצביעים על הכחול.
יצחק כהן: איפה טופורובסקי?
גילה גמליאל: אם מצביעים על הכחול, מי שלא הבין זה לבטל את הזכויות של האקדמאים.
גילה גמליאל: אני מצביעה נגד.
גילה גמליאל: אני עם האופוזיציה.
גילה גמליאל: נראה אתכם.
גילה גמליאל: אם יש להם זכויות, תעביר לוועדת הכנסת.
ניסן סלומינסקי: אבל זה לא נושא חדש.
גילה גמליאל: אם שגית אומרת שזה לא נושא חדש, מעלים להצבעה רגילה.
גילה גמליאל: אם זה נושא חדש, יש להם זכויות כאן.
יצחק כהן: ועדת הכנסת.
שגית אפיק: בעיני זה לא נושא חדש.
שגית אפיק: יחד עם זאת, לפי התקנון אין מבחן משפטי לשאלה אם זה נושא חדש או לא.
שגית אפיק: אם אתם עומדים על הטענה של נושא חדש, צריך ללכת לוועדת הכנסת.
ראובן ריבלין: זה דבר חדש מהכתוב בחוק שהוגש לנו.
אחמד טיבי: יריב, מחר.
ניסן סלומינסקי: לא יודע אם מחר.
יצחק כהן: יריב כאן.
אחמד טיבי: אתה רוצה עכשיו ועדת כנסת?
אחמד טיבי: אתה מאיים עלינו בוועדה?
ניסן סלומינסקי: אני לא מאיים בשום דבר.
ניסן סלומינסקי: אני לא יודע אם מחר ועדת הכנסת תתכנס.
ניסן סלומינסקי: מה זה קשור ליריב?
גילה גמליאל: יריב ממלא מקום יושב ראש הכנסת והוא יכול לכנס את הוועדה.
ניסן סלומינסקי: יש לוועדה יושב ראש.
יצחק כהן: תעשה מה שאתה רוצה.
יצחק כהן: זה נושא חדש ראשון.
יצחק כהן: יש לנו עוד.
אחמד טיבי: אני חייב לומר מילת תודה לגילה.
אחמד טיבי: בכל זאת היא עמדה לצד הסטודנטים.
יצחק כהן: גילה, כל הכבוד.
יצחק כהן: הסטודנטים לא ייפגעו אפילו בשקל.
יצחק כהן: נחזיר את המצב לקדמותו.
ניסן סלומינסקי: אז למה אתה לא רוצה לאשר ואתה משבח אותה?
יצחק כהן: אנחנו לא רוצים שהסטודנטים ייפגעו.
ניסן סלומינסקי: אבל הולכים לדון בהצעה משפרת.
יצחק כהן: לא לפגוע בהם.
אחמד טיבי: גילה, במה ההצעה משפרת?
גילה גמליאל: את המצב הקיים היא לא משפרת.
ניסן סלומינסקי: התיאור שלך כנראה לא היה מדויק.
ניסן סלומינסקי: בכחול יש ביטול של זה וכאן יש הצעה להשאיר את זה.
יצחק כהן: מה להשאיר?
ניסן סלומינסקי: להשאיר חלק מזה.
יצחק כהן: אנחנו רוצים להשאיר את המצב הקיים.
יצחק כהן: לא מה שבכחול.
ניסן סלומינסקי: אבל יש את הכחול.
יצחק כהן: אנחנו רוצים לבטל את הכחול.
בועז טופורובסקי: זה נעשה בהסכמה עם הסטודנטים.
יצחק כהן: זנחת אותם.
יצחק כהן: אנחנו עם גילה.
בועז טופורובסקי: יופי שאתה עם גילה.
יעקב ליצמן: למה אתה לא מפרגן לגילה?
יצחק כהן: היא לא רוצה שהסטודנט ייפגע בשקל.
בועז טופורובסקי: אני רוצה שהסטודנט ייפגע?
יצחק כהן: תחבור לגילה.
יצחק כהן: אנחנו הולכים לחבור לגילה.
יצחק כהן: הפשרה שלך פוגעת בסטודנטים.
ניסן סלומינסקי: אנחנו הולכים לדון על ההצעה של גילה שהיא גם של בועז.
גילה גמליאל: התבלבלו.
גילה גמליאל: השר פרסם את זה אחרת.
ניסן סלומינסקי: זאת אותה הצעה רק היא הוסיפה הוראת שעה.
אחמד טיבי: אולי היא תגיד מה ההצעה שלה.
אחמד טיבי: החלטנו שזה נושא חדש.
יצחק כהן: הלאה.
יצחק כהן: הנושא הבא.
ניסן סלומינסקי: אתם לוקחים את האחריות בנושא הזה.
אחמד טיבי: מה עם הדסה?
אחמד טיבי: מתי הנושא של הדסה עולה?
יצחק כהן: שערה משערות ראשו של סטודנט לא תיפול.
אחמד טיבי: לרבות סטודנט חרדי.
ניסן סלומינסקי: אם זה היה תלוי בי, אני הייתי דן על הכחול, אבל אני נותן את הקרדיט לחבריי.
יעקב ליצמן: אנחנו יודעים שאתה רוצה לדפוק את הסטודנטים.
ניסן סלומינסקי: אני רואה כמה אתם דואגים להם.
אחמד טיבי: חברי האופוזיציה, להלן הקבוצה, בתמיכתה של גילה.
יצחק כהן: לא ניתן לך לפגוע בהם.
בועז טופורובסקי: הם פשוט חוצפנים.
בועז טופורובסקי: מגיעים להסכמות אתם.
יצחק כהן: תירגע.
יצחק כהן: תירגע חבר.
עיסאווי פריג': התעוררת?
בועז טופורובסקי: שמעתם את יושב ראש התאחדות הסטודנטים.
יצחק כהן: אתה פגעת בסטודנטים.
ראובן ריבלין: טופורובסקי, למה אתה מתווכח?
ניסן סלומינסקי: במה שהיא תגיד, אתה מוכן לדון?
ראובן ריבלין: הוא אומר שהנושא שהיא מעלה, הוא נושא חדש.
ראובן ריבלין: נושא חדש עובר לוועדת הכנסת.
ראובן ריבלין: מחר בבוקר תכנסו את ועדת הכנסת.
בועז טופורובסקי: הגיעו להסכמה עם הסטודנטים.
בועז טופורובסקי: כשיגיעו להסכמות עם הישיבות, אני שומע מה מדברים, מבחינתי זה יהיה נושא חדש.
בועז טופורובסקי: אל תדאג, אני חבר בוועדה.
בועז טופורובסקי: אתם יודעים מה הכי טוב.
בועז טופורובסקי: הגאונות אצלכם.
בועז טופורובסקי: גאונים.
בועז טופורובסקי: גאוני הדור אתם.
בועז טופורובסקי: דואגים הכי טוב.
ראובן ריבלין: גמרנו.
ראובן ריבלין: הדיון נגמר.
ראובן ריבלין: זה עובר לוועדת הכנסת.
ניסן סלומינסקי: רובי, יש ויכוח ביניהם.
ראובן ריבלין: הועבר לוועדת הכנסת.
ראובן ריבלין: נקודה.
ניסן סלומינסקי: עוד לא העברנו.
בועז טופורובסקי: בזמנכם היו כל הקיצוצים בהשכלה.
יעקב ליצמן: יש לי רושם שלא ישנת בלילה.
יצחק כהן: יש לך חור בהשכלה.
יצחק כהן: ילד, יש לך חור בהשכלה.
בועז טופורובסקי: שקל לא נתתם לסטודנטים.
בועז טופורובסקי: עכשיו אתם דואגים להם.
יצחק כהן: שבעה וחצי מיליארד להשכלה הגבוהה.
יצחק כהן: זה אנחנו נתנו ולא אתה.
בועז טופורובסקי: זה לא אתה.
יצחק כהן: אני, אני.
בועז טופורובסקי: אני הייתי יושב ראש התאחדות הסטודנטים.
יצחק כהן: אתה לא היית שום דבר.
יצחק כהן: אף פעם לא היית שום דבר.
בועז טופורובסקי: אתה לא היית במשא ומתן.
בועז טופורובסקי: אני הייתי יושב ראש התאחדות הסטודנטים ואני יודע.
בועז טופורובסקי: פעם אחת לא דיברתי אתך.
בועז טופורובסקי: עם שטייניץ דיברתי.
יצחק כהן: אני לא צריך לדבר אתך.
בועז טופורובסקי: עם גדעון סער דיברתי.
בועז טופורובסקי: עם טרכטנברג דיברתי.
יצחק כהן: למה אני צריך לדבר אתך?
יצחק כהן: מי אתה?
בועז טופורובסקי: עם בנימין נתניהו דיברתי.
בועז טופורובסקי: מה אתה היית קשור בכלל?
יצחק כהן: מה אתה אומר?
יצחק כהן: לא ניתן לך לפגוע בסטודנטים.
בועז טופורובסקי: מה אתה יודע בכלל?
בועז טופורובסקי: תגן על הסטודנטים, טוב מאוד.
בועז טופורובסקי: גאון הדור.
בועז טופורובסקי: מגן על הסטודנטים.
בועז טופורובסקי: תגן עליהם.
בועז טופורובסקי: אני מחכה לרגע שנדון על הישיבות ותראה שאז יהיה נושא חדש.
ניסן סלומינסקי: אתם עומדים על זה שזה נושא חדש?
אחמד טיבי: הוויכוח הסתיים.
ניסן סלומינסקי: נעבור לנושא אחר.
ניסן סלומינסקי: מאחר שחבריי לא רוצים לדון בכחול כרגע, זה יעבור לוועדת הכנסת.
ניסן סלומינסקי: לא יצא מזה כלום.
ראובן ריבלין: יריב לוין יקרא לוועדת הכנסת בשעה מסוימת.
שגית אפיק: רביזיה על החלטת הפיצול לגבי עיצומים כספיים.
שגית אפיק: רביזיה על הסתייגות של חבר הכנסת אחמד טיבי לסעיף התחילה, לסימן מס הכנסה.
ניסן סלומינסקי: החלטה גורלית.
אחמד טיבי: אכזבת אותי, רובי.
ראובן ריבלין: באמת לבי עם הבקשה שלך, אבל אני כנראה נגד ערבים ולכן אני מצביע כך.